曾肇(1047—1107)

　　字子开。建昌南丰人。曾巩幼弟。自幼聪慧好学，师承其兄曾巩。重儒学，博览经传，为文温润有章法。容貌端庄，为人忠厚仁义。为官40年，历英、神、哲、徽四朝，在朝任过礼、吏、户、刑四部侍郎和中书舍人，对朝中事敢直抒胸臆；在14个州、府任地方官时，多有政绩，为人称颂。 王氏法书苑称其书谓“文昭公书如玉环臃肿。自是太平人物”。大观元年（1107）卒。卒后30余年才被追封为曲阜县开国侯，赠少师，谥“文昭”。

曾肇 尺牍《行复岁暮帖》 纸本 28.7x50.5cm 台北故宫博物院藏

释文:
肇奉别。行复岁暮。倾乡实倍常情。但公私纷纷。为问不数。甚自愧也。别纸丁宁。岂惟益友忠告之 谊。亦出于忧国恳恳之诚。反复数四。不胜感叹。衰拙于此。岂能恝然。但再三则渎。终恐无补尔。余非 会面。不究所怀。远书万一流落。不可不虑也。海陵过此相见。诚如所谕。广陵之传，乃邸吏误报。乘流 得坎。任其自然。未尝以此为念。上下匮乏。所在皆尔。非独彼也。岁晚益寒。强食自爱为祝。肇又上。